บาทเปิด 31.83 บาทต่อดอลลาร์ แข็งค่า 
เงินบาทเปิดตลาด 31.83 บาทต่อดอลลาร์ แข็งค่า หลังดอลล์อ่อน ยังกังวลไวรัสโควิด-19, เงินไหลออก
27 ก.พ. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.83 บาท/ดอลลาร์ แข็งค่าจากปิดตลาดเย็นวานนี้ที่ระดับ 31.85/87 บาท/ดอลลาร์
เงินบาทเช้านี้แข็งค่าขึ้น เนื่องจากดอลลาร์อ่อนค่าได้รับแรงกดดันจาก bond yield ที่ปรับตัวลดลง แต่นักลงทุนยังให้ความสำคัญเรื่องสถานการณ์การแพร่ระบาดของเชื้อโควิด-19 และกระแสเงินทุนต่างประเทศไหลออก
"บาทแข็งค่าจากเย็นวานนี้ หลัง bond yield ปรับตัวลดลงกดดันให้ดอลลาร์อ่อนค่า แต่ปัจจัยสำคัญที่นักลงทุนกังวลเป็นเรื่องโควิด-19 และ fund flow ที่ไหลออก" นักบริหารเงิน ระบุ
นักบริหารเงิน คาดเงินบาทวันนี้จะเคลื่อนไหวในกรอบ 31.75 - 31.90 บาท/ดอลลาร์